AWC เล็งเปิดตัว “เรือสิริมหรรณพ” 15 ต.ค.นี้
AWC เล็งเปิดตัว “เรือสิริมหรรณพ” แลนด์มาร์กใหม่ริมน้ำเจ้าพระยา 15 ต.ค.นี้
14 ต.ค. 2563

บริษัท แอสเสท เวิรด์ คอร์ป จำกัด (มหาชน) หรือ AWC ยกระดับ เอเชียทีค เดอะ ริเวอร์ฟร้อนท์ สู่ความเป็นจุดหมายปลายทางด้านไลฟ์สไตล์ของทั้งคนไทยและพร้อมรับการท่องเที่ยวระดับโลก เผยสามปรากฏการณ์สุดยิ่งใหญ่ที่จะมาปลุกความมีชีวิตชีวาริมน้ำเจ้าพระยาอีกครั้ง ด้วยการเปิดตัว “เรือสิริมหรรณพ” แลนด์มาร์กใหม่ริมน้ำเจ้าพระยา ที่สร้างจากต้นแบบเรือใบสามเสาลำสุดท้ายในราชการกองทัพเรือ เรือแห่งประวัติศาสตร์ที่นำพาความรุ่งเรืองจากโพ้นน้ำตะวันตกมาสู่ผืนดินสยาม ซึ่งจะเทียบท่าถาวร ณ เอเชียทีค เดอะ ริเวอร์ฟร้อนท์
เพื่อให้คนไทยและชาวโลกได้ร่วมหวนรำลึกถึงเสน่ห์ของเรือแห่งตำนาน “Living Museum &amp; Art Festival” พิพิธภัณฑ์มีชีวิตผ่านเส้นทาง The Memory Lanes ย้อนรอยผ่านกาลเวลาเพื่อร่วมสัมผัสวัฒนธรรมและวิถีชีวิตในอดีต และการจัดแสดงผลงานศิลปะหลากหลายรูปแบบกระจายตามโซนต่างๆ และ “New Mega Riverside F&amp;B Destination” สร้างสรรค์สวรรค์แห่งอาหารการกินนานาชาติแห่งใหม่ริมเจ้าพระยา ที่มีให้เลือกอย่างหลากหลาย ครบทุกรสชาติ ทุกสไตล์ จากภัตตาคารและร้านอาหารเด่นดังทั่วประเทศ ซึ่งทั้งหมดนี้จะเตรียมเผยโฉมให้ได้สัมผัสกับประสบการณ์แห่งความตื่นตาตื่นใจครั้งใหม่ในการเฉลิมฉลองเปิดตัวอย่างเป็นทางการในวันที่ 15 ตุลาคม 2563 นี้



